Toivon totisesti, että Imatran kolmoismurhalle ei löydy poliittista motiivia, vaan kyseessä on taparikollisen järjetön teko ja uhrit valikoituivat sattumalta. Näin toivon siksi, että jo heti eilen netin pimeimmät mielet iloitsivat vilpittömästi tästä käsittämättömän julmasta teosta. Toivottavasti uhrien läheiset eivät lue tätä juttua tämän pitemmälle, sillä esittelen runsaasta tarjonnasta muutamia ihan satunnaisesti valittuja ilonpurkauksia.

Rajat kiinni -ryhmä:

MV:n lukijat:

Kuten näkyy, niin sama, ilmeisesti tekaistulla profiililla toimiva yllyttäjä saa vedettyä mukaansa omana itsenään esiintyviä jopa mitalin myöntämisen ehdottamiseen asti.

Fcebookissa vuosia toiminut roska- ja herjaussivu Nelkku osallistui myös ilakointiin. Mainittakoon, että Nelkun ylläpitäjä oli vähän aikaa MV:n avustajana, mutta sitten Ilja Janitskin sanoi irti yhteistyön pitäen ylläpitäjää pelkkänä kylähullun järjenjuoksulla varustettuna ääliönä.

Nyt varmasti ymmärrätte, miksi en toivo murhille poliittista motiivia. Nykyisessä vihapuheen kyllästämässä ilmapiirissä kaikki taparikollliset ja järkeä vailla olevat rääväsuut ovat julistautuneet poliittisiksi toimijoiksi oikeuttaakseen oman järjettömyytensä. Kaiken huipuksi he ovat julistautuneet ainoiksi oikeiksi isänmaallisiksi, jotka katsovat oikeudekseen määritellä isänmaallisuuden sisällön. Kun Suomen Sisu julistaa olevansa ainoa oikea suomalaisuuden määrittelijä, niin netin taparikolliset ja kylähullut julistautuvat myös isänmaallisiksi ja liittyvät Suomen Sisuun. Heitä on siellä jo paljon.

Heitä on myös politiikassa. Terhi Kiemunki aikoo valittaa tuomiosta, jonka sai kiihottamisesta kansanryhmää vastaan tehtyään itse itsestään tutkintapyynnön. Hän saa jatkaa puolueessa. Hän myös ilmoitti keräävänsä rahaa hovioikeuskäsittelyä varten, mutta asian tultua julkisuuteen sensuroi tämänkin ketjun ja alkoi puhua vaalikeräyksestä.

Ja ajatelkaapa, että huomenna nämä kaikki marssivat yhdessä natsien kanssa soihtukulkueessa keskellä pääkaupunkiamme. Siellä marssivat sulassa sovussa natsit, sisulaiset ja poliitikot yhdessä suvakkidemarin ja mädättäjätoimittajien murhasta iloitsevien kanssa. Ja he katsovat oikeudekseen määritellä oikean isänmaallisuuden ja kaikesta päätellen myös sen, kenellä on oikeus elää.

***

Kommentointi ehdottomasti vain omalla nimellä, jos kanssani ei muuta ole sovittu.

EDIT 5.12. klo 16.35: Tarkennettu Kiemunkia koskevaa kappaletta. Hän ei ole puoluehallituksen jäsen, vaan hän saa puoluehallituksen päätöksellä jatkaa puolueessa.

EDIT 6.12.klo 14.00: Poistettu toinen Fb:n törkysivu Nelkun sivulta otettu kuva kuvassa esiintyneen henkilön pyynnöstä.